**KGJK, nr. 372/2017**

 **27 dhjetor 2017**

**KËSHILLI GJYQËSOR I KOSOVËS,** (KGJK) në bazë të nenit 108 pika 3 të Kushtetutës së Republikës së Kosovës, nenit 4 pika 1.15 të Ligjit nr. 03/L-223 për Këshillin Gjyqësor të Kosovës, dhe nenit 30 të Rregullores mbi Organizmin dhe Veprimtarin e Këshillit Gjyqësor të Kosovës, në mbledhjen e 194-të, të mbajtur me 27 dhjetor 2017, merr këtë:

**V E N D I M**

1. Refuzohet kërkesa e Sindikatës së Pavarur të Judikaturës së Kosovës për shpërblimi të punëtoreve për fund vit në vlerë prej dyqind (200.00) euro.
2. Vendimi hyn në fuqi me datë 27 dhjetor 2017.

**A r s y e t i m**

Këshilli Gjyqësor i Kosovës me datë 17 tetor 2017 ka pranuar nga kryetari i Sindikatës së Pavarur të Judikatures së Kosovës, z. Asllan Rusinovci, një letër përmes së cilës kërkon për t’i shpërblyer punëtorët e gjykatave dhe prokurorive në vlerë prej dyqind (200) euro.

Kërkesën e tij z. Rusinovci për shpërblim ne vlerë prej dyqind (200) euro për punëtoret e prokurorive dhe gjykatave e bazon se viti i ri po ofrohet nevojat dhe kërkesat për vjeshtë për përgatitjet për dimër janë të mëdha, pasi që dihet se ka filluar viti i ri shkollor, përgatitjet pre nxemje dhe shumë gjera të tjera.

Gjithashtu , z. Rusinovci në kërkesën e tij potencon se kërkesa është e arsyeshme dhe mendon se institucionet tona kanë mundësi në përmbushjen e kësaj. I njëjti deklaron se të gjitha institucionet shtetërore ne vend në fund të vitit kalendarik i shpërblejnë punëtoret e vet, gjë që KGJK dhe KPK nuk e kanë pasur vullnet për të shpërblyer punëtoret e vet qoftë edhe me një dhuratë solide siç po shpërblehen kategoritë e tjera.

KGJK, pas shqyrtimit dhe analizimit me kujdes të kërkesës se kryetarit të Sindikatës së Pavarur të Judikatures së Kosovës, vjen ne përfundim se një kërkese e tillë edhe për kundër qëllimit të mirë që ka, nuk mund të realizohet pasi që nuk gjendet asnjë bazë ligjore për realizmin e kësaj kërkese.

Andaj ,nga se u tha me lartë u vendos si ne dispozitv të këtij vendimi.

 Nehat IDRIZI,

 Kryesues i Këshillit Gjyqësor të Kosovës

*Kopje e vendimit i dërgohet:*

* *Sindikatës së Pavarur të Judikaturës së Kosovës*
* *Arkivit*